Bartkuškio tvenkinys
54°55′50″ š. pl. 24°56′35″ r. ilg.﻿ / ﻿54.93056°š. pl. 24.94306°r. ilg.﻿ / 54.93056; 24.94306 Bartkuškio tvenkinys – tvenkinys Lietuvoje, Širvintų rajone, 11,5 km į pietus nuo Širvintų, 1 km į pietus nuo Bartkuškio. Sudarytas užtvenkus Musės upę (Neries intakas) 38,4 km nuo jos žiočių. Tvenkinio ilgis pietryčių-šiaurės vakarų-pietvakarių kryptimi - 3,38 km, plotis - iki 0,47 km. Altitudė 108 m. Pietrytinis tvenkinio galas užpelkėjęs. Krantai daug kur apaugę siauru medžių ir krūmų ruožu, vietomis aukšti. Aplinkui plyti pievos ir dirbami laukai. Į pietus stūkso Bartkuškio miškas. Šalia užtvankos ir pietinėje pakrantėje įsikūręs Papiernios kaimas, rytinėje - Plikiškių, šiaurinėje - Užublendžių kaimai. Tvenkinys įrengtas 1986 m. 2006 m. pastatyta 150 kw galios mažoji hidroelektrinė.